ಎಟಿಎಂ ಗ್ರಾಹಕರಿಗೆ ಆರ್ ಬಿಐನಿಂದ ಮುಖ್ಯ ಮಾಹಿತಿ..! ಡಿಜಿಟಲ್ ಡೆಸ್ಕ್: ವಿಫಲ ಎಟಿಎಂ ವಹಿವಾಟು ಎಟಿಎಂ ದೋಷದಿಂದ ಆಗಿರಬಹುದು ಅಥವಾ ಎಟಿಎಂ ಯಂತ್ರದಲ್ಲಿ ನಗದು ಕೊರತೆಯಿಂದಲೂ ಸಂಭವಿಸ್ಬೋದು. ಬ್ಯಾಂಕ್ ನಿಗದಿತ ಅವಧಿಯೊಳಗೆ ನಿಮ್ಮ ಖಾತೆಗೆ ಹಣ ಜಮಾ ಮಾಡುತ್ತೆ ಈ ಬಗ್ಗೆ ಆತಂಕ ಬೇಡ ಎಂದು ಆರ್ಬಿಐ ಹೇಳಿದೆ. ಇನ್ನು ಒಂದ್ವೇಳೆ ನಿಮ್ಮ ಎಟಿಎಂ ವಹಿವಾಟು ಯಶಸ್ವಿಯಾಗಿದ್ರೆ ಇಲ್ಲವೇ ನಿಮ್ಮ ಬ್ಯಾಂಕ್ ನಿಗದಿತ ಅವಧಿಯೊಳಗೆ ನಿಮ್ಮ ಖಾತೆಯಿಂದ ಜಮೆ ಮಾಡಿದ ಹಣವನ್ನ ಹಿಂತಿರುಗಿಸಲು ಸಾಧ್ಯವಾಗದಿದ್ರೆ, ಅದು ನಿಮಗೆ ಪರಿಹಾರ ಅಂದ್ರೆ ಬಡ್ಡಿ ನೀಡಬೇಕು ಎಂದು ಭಾರತೀಯ ರಿಸರ್ವ್ ಬ್ಯಾಂಕ್ ಟ್ವೀಟ್ ಮೂಲಕ ಸ್ಪಷ್ಟವಾಗಿ ಬ್ಯಾಂಕ್ ಗಳಿಗೆ ಸೂಚಿಸಿದೆ. ವಿಫಲವಾದ ಎಟಿಎಂ ವಹಿವಾಟು ಮರುಪಾವತಿ ಬಗ್ಗೆ ತಿಳಿಯಬೇಕಾದ ಪ್ರಮುಖ ಅಂಶಗಳಿವು..! ಬ್ಯಾಂಕುಗಳು ತಮ್ಮ ವ್ಯವಹಾರಗಳನ್ನ ತಾವೇ ಹಿಂತೆಗೆದುಕೊಳ್ಳಬೇಕಾಗುತ್ತದೆ ಎಂದು ಆರ್ ಬಿಐ ತಿಳಿಸಿದೆ. ಕಾರ್ಡ್ ವಿತರಿಸುವ ಬ್ಯಾಂಕ್ ಅಥವಾ ಎಟಿಎಂ ಮಾಲೀಕರ ಬ್ಯಾಂಕ್ ಗೆ ದೂರು ನೀಡಲು ಆದಷ್ಟು ಬೇಗ ದೂರು ದಾಖಲಿಸುವುದು ಉತ್ತಮ ಎಂದು ಕೇಂದ್ರ ಬ್ಯಾಂಕ್ ಹೇಳಿದೆ. 3 ಆರ್ ಬಿಐ ಪ್ರಕಾರ, ವಿಫಲವಾದ ಎಟಿಎಂ ವಹಿವಾಟು ಸಂದರ್ಭದಲ್ಲಿ, ವಿಫಲವಾದ ವಹಿವಾಟಿನ ದಿನಾಂಕದಿಂದ 5 ಕ್ಯಾಲೆಂಡರ್ ದಿನಗಳಒಳಗೆ ಬ್ಯಾಂಕ್ ಗಳು ಗ್ರಾಹಕರ ಖಾತೆಗೆ ಮರು ಜಮಾ ಮಾಡುವುದು ಕಡ್ಡಾಯಗೊಳಿಸಲಾಗಿದೆ. 4 ವಿಫಲ ಎಟಿಎಂ ವಹಿವಾಟಿನ ದಿನದಿಂದ 5 ದಿನಗಳೊಳಗೆ ಗ್ರಾಹಕರ ಮೊತ್ತವನ್ನು ಮರುಕ್ರೆಡಿಟ್ ಮಾಡದಿದ್ರೆ, ಈ ವಿಳಂಬಕ್ಕಾಗಿ ಕಾರ್ಡ್ ವಿತರಿಸುವ ಬ್ಯಾಂಕ್ ದಿನಕ್ಕೆ 100 ಪರಿಹಾರ ಅಂದ್ರೆ ಬಡ್ಡಿ ನೀಡಬೇಕು. 5 ಗ್ರಾಹಕನು ತನ್ನ ಬ್ಯಾಂಕ್ ಸಂಪರ್ಕಿಸಿ, ಆ ವಿಷಯವನ್ನು ಅವರೊಡನೆ ತೆಗೆದುಕೊಳ್ಳಬಹುದು. 6 ಬ್ಯಾಂಕಿನಿಂದ ಉತ್ತರವನ್ನು ಸ್ವೀಕರಿಸಿದ 30 ದಿನಗಳ ಒಳಗೆ ಬ್ಯಾಂಕ್ ನಿಂದ ಉತ್ತರವನ್ನು ಸ್ವೀಕರಿಸದೇ ಇದ್ದರೆ, ಗ್ರಾಹಕರು ಬ್ಯಾಂಕಿಂಗ್ ಓಂಬುಡ್ಸ್ ಮನ್ ಗೆ ಆಶ್ರಯ ಪಡೆಯಬಹುದು.